Príloha č. 4 

Vymedzenie hraníc územia pamiatkovej rezervácie Levoča

Hranica pamiatkovej rezervácie Levoča je vyznačená na priloženom mapovom podklade, ktorý je zmenšený   formát A4 m 1 : 5000. Hranica prebieha vždy po vonkajšej línii ulice resp. iného identifikačného objektu, ktorý sleduje. Vonkajšie línie sa vždy vzťahujú k pozícii voči pamiatkovej rezervácii. Popis hranice bol spracovaný podľa mapových listov č. 4-1/24, 3-1/13, 4-1/32, 3-1/31 a 4-1/44 základnej mapy                     m 1 : 1000, vydaných Úradom geodézie kartografie a katastra Slovenskej republiky, ktoré sú doteraz jediným aktuálnym podkladom pre územie Levoče.

Popis hranice

Hranica pamiatkovej rezervácie Levoča, katastrálne územie Levoča, začína v severnom rohu parcely č. 1052 na styku námestia Štefana Kluberta a Probsterovej cesty, odtiaľto hranica pokračuje južným smerom po západnej strane parcely č. 1074 (Probsterova cesta) až po styk s parcelou   č. 2659, ďalej po severovýchodnej hranici parcely č. 2659 po juhozápadný roh parcely  č. 604. Z tohto rohu priamo juhozápadným smerom do východného rohu parcely č. 594 a ďalej po jeho juhovýchodnej hranici juhozápadným smerom po styk s parcelou č. 593. Z tohto bodu priamo do severozápadného rohu parcely č. 2900 a sleduje rozhranie parciel č. 2900 a č. 2662. Ďalej smerom severovýchodným po východnej hranici parcely č. 445 a severovýchodným smerom po jej severovýchodnej hranici do jej severného rohu. Odtiaľ prechádza priamym smerom do juhozápadného rohu parcely č. 443. Odtiaľto severovýchodným smerom po východnej hranici parcely č. 2961 až po severozápadný roh parcely č. 390. Odtiaľ priamo do juhozápadného rohu parcely č. 314 a ďalej severným smerom po východnej hranici parcely č. 2961, obtáča sa na východ okolo severnej hranice parcely č. 2967, sledujúc južnú hranicu parcely č. 2961 smerom východným. V severovýchodnom oblúku prechádza parcelou č. 2989 a po jej južnej a východnej hranici prechádza do severného bodu parcely č. 2984. Odtiaľ priamo v predĺžení hranice medzi parcelami č. 2982 a č. 2984 až po južnú hranicu parcely č. 2990 (Partizánska ulica). Po jej južnej hranici ďalej juhovýchodným smerom pokračuje až do východiskového bodu – severný roh parcely č. 1052.